ddrg/super_eurlex huggingface dataset:
Direktiva Komisije 2003/29/ES

z dne 7. aprila 2003

o četrti prilagoditvi Direktive Sveta 96/49/ES o približevanju zakonodaje držav članic v zvezi s prevozom nevarnega blaga po železnici tehničnemu napredku

(Besedilo velja za EGP)

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 96/49/ES z dne 23. julija 1996 o približevanju zakonodaje držav članic v zvezi s prevozom nevarnega blaga po železnici [1], kakor je bila nazadnje spremenjena z Direktivo 2001/6/ES [2], in zlasti člena 8 Direktive,

ob upoštevanju naslednjega:

(1) Priloga k Direktivi 96/49/ES se sklicuje na Pravilnik o mednarodnem železniškem prevozu nevarnega blaga, splošno znan kot RID, kakor velja od 1. julija 2001.

(2) RID se ažurira vsaki dve leti. Zato bo spremenjena različica začela veljati 1. januarja 2003 s prehodnim obdobjem do 30. junija 2003.

(3) Zato je treba spremeniti Prilogo k Direktivi 96/49/ES.

(4) Ukrepi, predvideni s to direktivo, so v skladu z mnenjem Odbora za prevoz nevarnega blaga iz člena 9 Direktive 96/49/ES -

SPREJELA NASLEDNJO DIREKTIVO:

Člen 1

Priloga k Direktivi 96/49/ES se nadomesti:

PRILOGA

Pravilnik o mednarodnem železniškem prevozu nevarnega blaga (RID), ki ga vsebuje Priloga I k Dodatku B h Konvenciji o mednarodnih železniških prevozih (COTIF), kakor velja od 1. januarja 2003, pri čemer se bosta "pogodbenica" in "države ali železnice" nadomestila z "država članica"

Besedilo sprememb različice RID iz leta 2003 bo objavljeno takoj, ko bo na voljo v vseh uradnih jezikih Skupnosti.

Člen 2

1. Države članice sprejmejo zakone in druge predpise, potrebne za uskladitev s to direktivo, najpozneje do 1. julija 2003. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedila predpisov nacionalne zakonodaje, sprejetih na področju, ki ga ureja ta direktiva.

Člen 3

Ta direktiva začne veljati dan po objavi v Uradnem listu Evropske unije.

Člen 4

Ta direktiva je naslovljena na države članice.

V Bruslju, 7. aprila 2003

Za Komisijo

Loyola De Palacio

Podpredsednica

[1] UL L 235, 17.9.1996, str. 25.

[2] UL L 30, 1.2.2001, str. 42.

--------------------------------------------------
SL Uradni list Evropske unije L 12/97

Popravek Direktive Sveta 2003/85/ES z dne 29. septembra 2003 o ukrepih Skupnosti za obvladovanje slinavke in parkljevke, ki razveljavljajo Direktivo 85/511/EGS in odločbe 89/531/EGS in 91/665/EGS ter spreminja Direktivo 92/46/EGS

( Uradni list Evropske unije L 306 z dne 22. novembra 2003 )

(Slovenska posebna izdaja, poglavje 3, zvezek 41, str. 5)

Naslov na strani z vsebino in naslov na strani 5:

besedilo:

„Direktiva Sveta 2003/85/ES z dne 29. septembra 2003 o ukrepih Skupnosti za obvladovanje slinavke in parkljevke, ki razveljavljajo Direktivo 85/511/EGS in odločbe 89/531/EGS in 91/665/EGS ter spreminja Direktivo 92/46/EGS“

se glasi:
Direktiva Komisije 2001/7/ES

z dne 29. januarja 2001

o tretji prilagoditvi Direktive Sveta 94/55/ES o približevanju zakonodaje držav članic glede prevoza nevarnega blaga po cesti tehničnemu napredku

(Besedilo velja za EGP)

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 94/55/ES z dne 21. novembra 1994 o približevanju zakonodaje držav članic glede prevoza nevarnega blaga po cesti [1], kakor je bila nazadnje spremenjena z Direktivo Evropskega parlamenta in Sveta 2000/61/ES [2], in zlasti člena 8 direktive,

ob upoštevanju naslednjega:

(1) Prilogi A in B k Direktivi 94/55/ES vsebujeta Prilogi A in B k Evropskemu sporazumu o mednarodnem prevozu nevarnega blaga po cesti, poznan kot “ADR”, kakor velja od 1. julija 1999.

(2) ADR se ažurira vsaki dve leti, zato bo spremenjena različica začela veljati 1. julija 2001 s prehodnim obdobjem do 31. decembra 2002, razen za nevarno blago razreda 7 (radioaktivne snovi), za katero se prehodno obdobje konča 31. decembra 2001.

(3) Zato je treba spremeniti prilogi k Direktivi 94/55/ES.

(4) Ukrepi, predvideni s to direktivo, so v skladu z mnenjem Odbora za prevoz nevarnega blaga -

SPREJELA NASLEDNJO DIREKTIVO:

Člen 1

Prilogi k Direktivi 94/55/ES se spremenita:

1. Priloga A se nadomesti:

PRILOGA A

Določbe Priloge A k Evropskemu sporazumu o mednarodnem prevozu nevarnega blaga po cesti (ADR), kakor velja od 1. julija 2001, pri čemer se "pogodbenica" nadomesti z "država članica"

NB:

Prečiščeno besedilo različice Priloge A iz leta 2001 k ADR bo objavljeno takoj, ko bo na voljo besedilo v vseh uradnih jezikih Skupnosti.

2. Priloga B se nadomesti:

PRILOGA B

Določbe Priloge B k Evropskemu sporazumu o mednarodnem prevozu nevarnega blaga po cesti (ADR), kakor velja od 1. julija 2001, pri čemer se "pogodbenica" nadomesti z "država članica"

NB:

Prečiščeno besedilo različice Priloge B iz leta 2001 k ADR bo objavljeno takoj, ko bo na voljo besedilo v vseh uradnih jezikih Skupnosti.

Člen 2

1. Države članice sprejmejo zakone in druge predpise o nevarnem blagu razreda 7, potrebne za uskladitev s to direktivo, najpozneje do 31. decembra 2001 in o nevarnem blagu drugih razredov najpozneje do 31. decembra 2002. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedila predpisov nacionalne zakonodaje, sprejetih na področju, ki ga ureja ta direktiva.

Člen 3

Ta direktiva začne veljati dvajseti dan po objavi v Uradnem listu Evropskih skupnosti.

Člen 4

Ta direktiva je naslovljena na države članice.

V Bruslju, 29. januarja 2001

Za Komisijo

Loyola De Palacio

Podpredsednica

[1] UL L 319, 12.12.1994, str. 7.

[2] UL L 279, 1.11.2000, str. 40

--------------------------------------------------
Direktiva Sveta 98/52/ES

z dne 13. julija 1998

o razširitvi Direktive 97/80/ES o dokaznem bremenu v primerih diskriminacije zaradi spola na Združeno kraljestvo Velika Britanija in Severna Irska

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 100 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker je Svet v skladu s Sporazumom o socialni politiki, priloženim Protokolu 14 o socialni politiki, ki je priložen Pogodbi ES, in predvsem s členom 2(2) Sporazuma sprejel Direktivo 97/80/ES [4]; ker se zato navedena direktiva ne uporablja za Združeno kraljestvo;

ker je amsterdamski Evropski svet, ki je zasedal dne 16. in 17. junija 1997, z odobravanjem sprejel dogovor Medvladne konference, da vključi Sporazum o socialni politiki v Pogodbo, in tudi poudaril, da je bilo treba najti sredstvo za pravno uveljavitev želje Združenega kraljestva sprejeti direktive, ki so že bile sprejete na podlagi tega Sporazuma, in tiste, ki se lahko sprejmejo pred začetkom veljavnosti Amsterdamske pogodbe;

ker sta se na Svetu dne 24. julija 1997 Svet in Komisija sporazumela, da uveljavita zaključke, sprejete na amsterdamskem Evropskem svetu; ker sta se tudi strinjala, da se smiselno uporabi isti postopek za prihodnje direktive, sprejete na podlagi Sporazuma o socialni politiki; ker si ta direktiva prizadeva doseči ta cilj z razširitvijo Direktive 97/80/ES na Združeno kraljestvo;

ker dejstvo, da Direktiva 97/80/ES ni uporabna v Združenem kraljestvu, neposredno vpliva na delovanje skupnega trga; ker bo učinkovito izvajanje načela enake obravnave moških in žensk, predvsem glede določb, ki urejajo dokazno breme v primerih diskriminacije na podlagi spola, izboljšalo delovanje skupnega trga v vseh državah članicah;

ker bo sprejetje te direktive omogočilo uporabo Direktive 97/80/ES v Združenem kraljestvu; ker bi se od dneva, ko začne veljati ta direktiva, izraz "države članice" v Direktivi 97/80/ES moral razlagati kot vključujoč Združeno kraljestvo;

ker bi moralo imeti Združeno kraljestvo na voljo enako obdobje treh let, kakor je bilo odobreno drugim državam članicam za uveljavitev potrebnih predpisov za uskladitev z Direktivo 97/80/ES,

SPREJEL NASLEDNJO DIREKTIVO:

Člen 1

Brez poseganja v člen 2 se Direktiva 97/80/ES uporablja za Združeno kraljestvo Velika Britanija in Severna Irska.

Člen 2

Za prvim odstavkom člena 7 Direktive 97/80/ES se vstavi naslednji odstavek:

"V zvezi z Združenim kraljestvom Velika Britanija in Severna Irska se datum 1. januar 2001 v odstavku 1 nadomesti z 22. julijem 2001."

Člen 3

Ta direktiva začne veljati z dnem objave.

Člen 4

Ta direktiva je naslovljena na države članice.

V Bruslju, 13. julija 1998

Za Svet

Predsednik

W. Schüssel

[1] UL C 332, 7.11.1996, str. 11.

[2] UL C 167, 1.6.1998.

[3] UL C 157, 25.5.1998, str. 64.

[4] UL L 14, 20.1.1998, str. 6.

--------------------------------------------------
Direktiva Komisije 97/58/ES

z dne 26. septembra 1997

o spremembi Direktive Sveta 94/57/ES o skupnih predpisih in standardih za organizacije, pooblaščene za inšpekcijski pregled in nadzor ladij ter za ustrezne ukrepe pomorskih uprav

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 94/57/ES z dne 22. novembra 1994 o skupnih predpisih in standardih za organizacije, pooblaščene za inšpekcijski pregled in nadzor ladij ter za ustrezne ukrepe pomorskih uprav [1], in zlasti člena 8 direktive,

ker Priloga k Direktivi 94/57/ES temelji na Resoluciji IMO A.739(18) o smernicah za pooblaščanje organizacij, ki delujejo v imenu uprave;

ker je Skupščina IMO na svojem 19. zasedanju sprejela Resolucijo A.789(19) o specifikacijah nalog nadziranja in izdajanja spričeval priznanih organizacij, ki delujejo v imenu uprave;

ker je treba specifikacije, navedene v Resoluciji IMO A.789(19), upoštevati kot dopolnilo k smernicam, navedenim v Resoluciji IMO A.739(18);

ker je za namene Direktive 94/57/ES v Prilogo k navedeni direktivi smiselno vključiti določbe Resolucije IMO A.789(19), kolikor je to primerno;

ker so ukrepi, predvideni s to direktivo, v skladu z mnenjem odbora iz člena 7 Direktive 94/57/ES,

SPREJELA NASLEDNJO DIREKTIVO:

Člen 1

V Prilogi k Direktivi 94/57/ES se v oddelku "A. SPLOŠNE ZAHTEVE" doda naslednji odstavek 7:

"(7) Organizacije naj delujejo v skladu z določbami Priloge k Resoluciji IMO A.789(19) o specifikacijah nalog nadziranja in izdajanja spričeval priznanih organizacij, ki delujejo v imenu uprave, če urejajo zadeve s področja uporabe te direktive."

Člen 2

1. Države članice sprejmejo zakone in druge predpise, potrebne za uskladitev s to direktivo, najpozneje do 30. septembra 1998.

2. Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

3. Države članice takoj predložijo Komisiji besedila vseh predpisov nacionalne zakonodaje, sprejetih na področju, ki ga ureja ta direktiva. Komisija o tem obvesti druge države članice.

Člen 3

Ta direktiva začne veljati dvajseti dan po objavi v Uradnem listu Evropskih skupnosti.

Člen 4

Ta direktiva je naslovljena na države članice.

V Bruslju, 26. septembra 1997

Za Komisijo

Neil Kinnock

Član Komisije

[1] UL L 319, 12.12.1994, str. 20.

--------------------------------------------------
Direktiva Sveta 96/30/ES

z dne 13. maja 1996

o spremembi Direktive 94/80/ES o določitvi podrobne ureditve za uresničevanje volilne pravice in pravice do kandidiranja na lokalnih volitvah državljanov Unije, ki prebivajo v državi članici, v kateri nimajo državljanstva

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 8b(1) Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko-socialnega odbora [2],

ker Priloga k Direktivi Sveta 94/80/ES z dne 19. decembra 1994 o določitvi podrobne ureditve za uresničevanje volilne pravice in pravice do kandidiranja na lokalnih volitvah državljanov Unije, ki prebivajo v državi članici, v kateri nimajo državljanstva [3], našteva temeljne enote lokalne samouprave v vsaki državi članici;

ker je treba na podlagi pristopa Avstrije, Finske in Švedske Prilogo k Direktivi 94/80/ES spremeniti tako, da bo vključevala temeljne enote lokalne samouprave teh treh držav;

ker se na podlagi akta o pristopu teh držav Direktiva 94/80/ES uporablja za otoke Åland, kjer velja za finske državljane, ki ne uživajo regionalnega državljanstva teh otokov, in za državljane drugih držav članic Unije isti pogoj, povezan z obdobjem bivanja, da lahko uresničujejo pravico voliti in biti voljen na lokalnih volitvah,

SPREJEL NASLEDNJO DIREKTIVO:

Člen 1

"v Avstriji:

Gemeinden, Bezirke in der Stadt Wien

na Finskem:

kunta, kommun, kommun på Åland

na Švedskem:

kommuner, landsting."

Člen 2

Ta direktiva začne veljati na dan objave v Uradnem listu Evropskih skupnosti.

Člen 3

Ta direktiva je naslovljena na države članice.

V Bruslju, 13. maja 1996

Za Svet

Predsednica

S. Agnelli

[1] UL C 65, 4.3.1996, str. 201.

[2] Mnenje, podano 29. februarja 1996 (še neobjavljeno v Uradnem listu).

[3] UL L 368, 30.12.1994, str. 38.

--------------------------------------------------
Direktiva Komisije 93/50/EGS

z dne 24. junija 1993

o določitvi nekaterih rastlin, ki niso navedene v delu A Priloge V Direktive Sveta 77/93/EGS in katerih proizvajalci, skladišča ali distribucijski centri na pridelovalnih območjih teh rastlin se navedejo v uradnem registru

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 77/93/EGS z dne 21. decembra 1976 o varstvenih ukrepih proti vnosu v Skupnost organizmov, škodljivih za rastline ali rastlinske proizvode, in proti njihovemu širjenju v Skupnosti [1], kakor je bila nazadnje spremenjena z Direktivo 93/19/EGS [2], in zlasti člena 6(5) in pete alinee člena 6(7) Direktive,

ker bi bilo v zvezi s proizvodnjo nekaterih proizvodov, ki niso navedeni v delu A Priloge V omenjene direktive, npr. krompir razen semenskega, ali plodovi Citrusa L., Fortunelle Swingle, Poncirusa Raf. in njihovih hibridov, ki niso napadeni ali okuženi s škodljivimi organizmi iz Direktive 77/93/EGS, in v zvezi z ustreznim spremljanjem proizvodnje s strani držav članic, treba pripraviti seznam proizvajalcev naštetih proizvodov ali, kjer je to primernejše, skupnih skladišč ali distribucijskih centrov na pridelovalnih območjih teh proizvodov v krajevnem, območnem ali državnem registru;

ker so ukrepi, določeni v tej direktivi, v skladu z mnenjem Stalnega odbora za zdravstveno varstvo rastlin,

SPREJELA NASLEDNJO DIREKTIVO:

Člen 1

Države članice zagotovijo, da bodo proizvajalci ali skupna skladišča oziroma distribucijski centri na pridelovalnih območjih proizvodov, navedenih v prilogi te direktive, na seznamu v krajevnem, območnem ali državnem uradnem registru.

Člen 2

1. Države članice sprejmejo zakone in druge predpise, potrebne za uskladitev s to direktivo, na dan, ki je naveden v členu 3(1) Direktive Sveta 91/683/EGS [3]. O tem nemudoma obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice nemudoma pošljejo Komisiji vse predpise domače zakonodaje sprejete na področju, ki ga ureja ta direktiva. Komisija o tem obvesti druge države članice.

Člen 3

Ta direktiva je naslovljena na države članice.

V Bruslju, 24. junija 1993

Za Komisijo

René Steichen

Član Komisije

[1] UL L 26, 31.1.1977, str. 20.

[2] UL L 96, 22.4.1993, str. 33.

[3] UL L 376, 31.12.1991, str. 29.

--------------------------------------------------

PRILOGA

1. Gomolji Solanuma tuberosuma L., razen semenskega krompirja.

2. Plodovi Citrusa L., Fortunelle Swingle, Poncirusa Raf. in njihovi hibridi.

--------------------------------------------------
DIREKTIVA SVETA

z dne 19. decembra 1991

o spremembi Direktive 89/437/EGS o higienskih in zdravstvenih problemih, ki vplivajo na proizvodnjo in dajanje na trg jajčnih proizvodov

(91/684/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 89/437/EGS z dne 20. junija 1989 o higienskih in zdravstvenih problemih, ki vplivajo na proizvodnjo in dajanje na trg jajčnih proizvodov [1], kakor je bila nazadnje spremenjena z Direktivo 89/662/EGS [2], in zlasti člena 10 Direktive,

ob upoštevanju predloga Komisije,

ker je nekatere določbe iz Priloge treba prilagoditi znanstvenemu in tehnološkemu napredku, v skladu s členom 10 Direktive 89/437/EGS, glede preiskave na stafilokoke v jajčnih proizvodih in temperature skladiščenja nekaterih jajčnih proizvodov,

SPREJEL NASLEDNJO DIREKTIVO:

Člen 1

Priloga k Direktivi 89/437/EGS se spremeni:

1. Tretja alinea točke 1(b) poglavja VI se nadomesti z:

"- Staphylococcus aureus: odsotno v 1 g jajčnega proizvoda".

2. Četrta alinea točke 3 poglavja IX se izbriše.

Člen 2

Države članice najkasneje do 31. decembra 1991 sprejmejo zakone ali druge predpise, potrebne za uskladitev s to direktivo. O tem takoj obvestijo Komisijo.

Države članice se v sprejetih ukrepih iz prvega pododstavka sklicujejo na to direktivo ali sklic nanjo navedejo ob njihovi uradni objavi.

Države članice določijo postopek za takšno sklicevanje.

Člen 3

Ta direktiva je naslovljena na države članice.

V Bruslju, 19. decembra 1991

Za Svet

Predsednik

P. DANKERT

[1] UL L 212, 22.7.1989, str. 87.

[2] UL L 395, 30.12.1989, str. 13.
Direktiva Komisije

z dne 19. marca 1991,

o peti spremembi Priloge k Direktivi Sveta 79/117/EGS prepovedi uporabe in prometa s fitofarmacevtskimi sredstvi, ki vsebujejo nekatere aktivne snovi

(91/188/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 79/117/EGS z dne 21. decembra 1978 o prepovedi uporabe in prometa s fitofarmacevtskimi sredstvi, ki vsebujejo nekatere aktivne snovi [1], kakor je bila nazadnje spremenjena z Direktivo 90/533/EGS [2] in zlasti člena 6 Direktive,

ker razvoj znanstvenega in tehničnega znanja zahteva nekatere spremembe Priloge k Direktivi 79/117/EGS;

ker je zaželeno, da se črta nekatera začasna odstopanja od prepovedi, ki so predpisane v Direktivi, saj so zdaj na voljo manj nevarni načini obravnavanja;

ker so vse države članice obvestile Komisijo, da ne nameravajo ali pa ne nameravajo več uporabljati teh odstopanj;

ker so ukrepi, predpisani s to direktivo, skladni z mnenjem Stalnega odbora za zdravstveno varstvo rastlin,

SPREJELA NASLEDNJO DIREKTIVO:

Člen 1

V delu A Priloge k Direktivi 79/117/EGS, "Živosrebrove spojine", se črta besedilo stolpca 2.

Člen 2

Države članice sprejmejo zakone in druge predpise, potrebne za uskladitev s to direktivo, najkasneje do 31. marca 1992. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Člen 3

Ta direktiva je naslovljena na države članice.

V Bruslju, 19. marca 1991

Za Komisijo

Ray Mac Sharry

Član Komisije

[1] UL L 33, 8.2.1979, str. 36.

[2] UL L 296, 27.10.1990, str. 63.
Direktiva Sveta

z dne 21. decembra 1989

o spremembi Direktive 77/536/EGS o približevanju zakonodaje držav članic o varnostni konstrukciji pri prevrnitvi kmetijskih ali gozdarskih traktorjev na kolesih

(89/680/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi EGS, zlasti člena 100a Pogodbe,

ob upoštevanju predloga Komisije [1],

v sodelovanju z Evropskim parlamentom [2],

ob upoštevanju mnenja Ekonomsko-socialnega odbora [3],

ker je treba sprejeti ukrepe za postopno oblikovanje notranjega trga najpozneje do 31. decembra 1992; ker notranji trg obsega območje brez notranjih meja, kjer je zagotovljen prosti pretok blaga, oseb, storitev in kapitala;

ker člen 9 Direktive 77/536/EGS [4], nazadnje spremenjene z Direktivo 87/354/EGS [5], omejuje področje uporabe navedene direktive na kmetijske in gozdarske traktorje s kolesi ter z maso med 1,5 in 4,5 tone; ker zdaj določeno povečanje največje mase za 1,5 tone ne ogroža varnosti na cesti in pri delu na polju;

ker se lahko varnostne konstrukcije pri prevrnitvi traktorjev z maso med 4,5 in 6 ton obravnavajo enako kakor varnostne konstrukcije traktorjev z maso med 1,5 in 4,5 tone ter zato zanje veljajo isti predpisi,

SPREJEL NASLEDNJO DIREKTIVO:

Člen 1

V prvi vrsti četrte alinee člena 9 Direktive 77/536/EGS se "masa med 1,5 in 4,5 tone" nadomesti z "masa med 1,5 in 6 ton".

Člen 2

Države članice sprejmejo zakone in druge predpise, potrebne za uskladitev s to direktivo, najpozneje v dvanajstih mesecih po 3. januarju 1990. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 21. decembra 1989

Za Svet

Predsednica

E. Cresson

[1] UL C 324, 17.12.1988, str. 14.

[2] UL C 120, 16.5.1989, str. 17, in

UL C 256, 9.10.1989, str. 75.

[3] UL C 102, 24.4.1989, str. 8.

[4] UL L 220, 29.8.197--7, str. 1.

[5] UL L 192, 11.7.1987, str. 43.
Direktiva Sveta

z dne 21. decembra 1989

o peti spremembi Direktive 76/768/EGS o približevanju zakonodaje držav članic v zvezi s kozmetičnimi izdelki

(89/679/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 100a Pogodbe,

ob upoštevanju predloga Komisije [1],

v sodelovanju z Evropskim parlamentom [2],

ob upoštevanju mnenja Ekonomsko-socialnega odbora [3],

ker Direktiva 76/768/EGS [4], kakor je bila nazadnje spremenjena z Direktivo 88/667/EGS [5], določa zaradi prilagajanja tehničnih zahtev te direktive tehničnemu napredku postopek tesnega sodelovanja med državami članicami in Komisijo v Odboru za prilagajanje tehničnemu napredku direktiv za odpravo tehničnih ovir pri trgovanju s kozmetičnimi izdelki;

ker se pri prilogah od III do VII postopek z Odborom uporablja samo do 31. decembra 1988; ker mora biti obdobje v katerem se postopek uporablja nedoločeno,

SPREJEL NASLEDNJO DIREKTIVO:

Člen 1

Zbriše se drugi pododstavek člena 8(2) Direktive 76/768/EGS.

Člen 2

Ta direktiva je naslovljena na države članice.

V Bruslju, 21. decembra 1989

Za Svet

Predsednica

E. Cresson

[1] UL C 214, 16.8.1988, str. 16.

[2] UL C 47, 27.2.1989, str. 81 inUL C 256, 9.10.1989, str. 68.

[3] UL C 56, 6.3.1989, str. 1.

[4] UL L 262, 27.9.1976, str. 169.

[5] UL L 382, 21.12.1988, str. 46.

--------------------------------------------------